Document ID: 32006D0588

32006D0588
L 240/6
JURNALUL OFÍCIAL AL UNIUNII EUROPENE
DECIZIA COMISIEI
din 29 august 2006
de stabilire a alocării pentru statele membre a sumelor rezultate din modularea prevăzută la articolul 10 din Regulamentul (CE) nr. 1782/2003 al Consiliului pentru anii 2006-2012
[notificată cu numărul C(2006) 3839]
(2006/588/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori și de modificare a regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254/1999, (CE) nr. 1673/2000, (CEE) nr. 2358/71 și (CE) nr. 2529/2001 (1), în special articolul 10 alineatul (3) primul paragraf,
întrucât:
(1)
Decizia 2006/410/CE a Comisiei (2) a stabilit în special sumele rezultate din aplicarea reducerilor la plățile directe prevăzute la articolul 10 alineatul (2) din Regulamentul (CE) nr. 1782/2003 pentru anii 2006-2012, care sunt puse la dispoziția Fondului European Agricol pentru Dezvoltarea Rurală (FEADR) pentru exercițiile financiare 2007-2013.
(2)
Articolul 10 alineatul (3) primul paragraf din Regulamentul (CE) nr. 1782/2003 stabilește criteriile pentru repartizarea sumelor provenite din modularea prevăzută la alineatul (1) din articolul respectiv.
(3)
Articolul 78 din Regulamentul (CE) nr. 796/2004 al Comisiei din 21 aprilie 2004 de stabilire a normelor de aplicare a ecocondiționalității, modulării și a sistemului integrat de gestionare și control, prevăzute de Regulamentul (CE) nr. 1782/2003 al Consiliului de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori (3) stabilește cheia de repartizare a acestor sume între statele membre prin utilizarea criteriilor stabilite la articolul 10 alineatul (3) primul paragraf din Regulamentul (CE) nr. 1782/2003.
(4)
Articolul 10 alineatul (3) paragraful al doilea din Regulamentul (CE) nr. 1782/2003 precizează, de altfel, că statul membru primește cel puțin 80 % din sumele generate prin modulare în statul respectiv, iar articolul 10 alineatul (4) din regulamentul respectiv prevede că acest procent poate să ajungă până la 90 % pentru statele membre care au avut o producție de secară importantă pe parcursul perioadei 2000-2002.
(5)
Pe baza acestor criterii, este necesar să se aloce statelor membre sumele rezultate din modularea prevăzută la articolul 10 alineatul (1) din Regulamentul (CE) nr. 1782/2003 pentru anii 2006-2012, luând în considerare deducerea prevăzută la alineatul (2) din articolul respectiv.
(6)
Măsurile prevăzute de prezenta decizie sunt conforme cu avizul Comitetului de gestionare a plăților directe,
ADOPTĂ PREZENTA DECIZIE:
Articolul 1
În conformitate cu articolul 10 din Regulamentul (CE) nr. 1782/2003, pentru anii 2006-2012, sumele rezultate din modulare sunt alocate statelor membre în conformitate cu tabelul din anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 29 august 2006.

Labels: 19
5
6